《再次前韵凡三叠 其六》
元代·叶颙

醉吹长笛夕阳天，醒拍希夷魏野肩。岩下烟霞常满地，世间荣宠不多年。

采山钓水常随分，赏月吟风得自然。松顶日高三十丈，老猿犹抱白云眠。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。